title: 2005/663/EZ: Odluka Vijeća od 18. siječnja 2005. o sklapanju Protokola uz Sporazum o suradnji i carinskoj uniji, u ime Europske zajednice i njezinih država članica, između Europske ekonomske zajednice i Republike San Marina o sudjelovanju Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike kao ugovornih stranaka na temelju njihovog pristupanja Europskoj uniji

text:
               11/Sv. 121

               HR

               Službeni list Europske unije

               37

         32005D0663

               L 251/1

               SLUŽBENI LIST EUROPSKE UNIJE

         ODLUKA VIJEĆA
   od 18. siječnja 2005.
   o sklapanju Protokola uz Sporazum o suradnji i carinskoj uniji, u ime Europske zajednice i njezinih država članica, između Europske ekonomske zajednice i Republike San Marina o sudjelovanju Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike kao ugovornih stranaka na temelju njihovog pristupanja Europskoj uniji
   (2005/663/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegove članke 133. i 308., u vezi s drugom rečenicom prvog podstavka njegovog članka 300. stavka 2. i prvoga podstavka članka 300. stavka 3.,
   uzimajući u obzir Ugovor o pristupanju iz 2003., a posebno njegov članak 2. stavak 3.,
   uzimajući u obzir Akt o pristupanju iz 2003., a posebno njegov članak 6. stavak 2.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Nakon što je Komisija dobila ovlaštenje 23. veljače 2004., završeni su pregovori s Republikom San Marinom o Protokolu uz Sporazum o suradnji i carinskoj uniji između Europske ekonomske zajednice i Republike San Marina, o sudjelovanju Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike kao ugovornih stranaka na temelju njihovog pristupanja Europskoj uniji.

               (2)

               U skladu s člankom 6. stavkom 2. Akta o pristupanju iz 2003., Komisija je Vijeću predala nacrt Protokola.

               (3)

               Protokol bi trebalo zaključiti,

         ODLUČILO JE:
   Članak 1.
   Ovime se u ime Europske zajednice i njezinih država članica odobrava Protokol uz Sporazum o suradnji i carinskoj uniji između Europske ekonomske zajednice i Republike San Marina, u vezi sa sudjelovanjem Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike, kao ugovornih stranaka, sukladno njihovom pridruživanju Europskoj uniji.
   Tekst Protokola priložen je ovoj Odluci.
   Članak 2.
   Ovime se predsjednik Vijeća ovlašćuje da imenuje osobu ovlaštenu za potpisivanje Protokola u ime Zajednice i njezinih država članica.
   Članak 3.
   Predsjednik Vijeća, u ime Zajednice i njezinih država članica, šalje instrument odobrenja, predviđen člankom 3. Protokola.

      Sastavljeno u Bruxellesu 18. siječnja 2005.

            Za Vijeće

            Predsjednik

         J.-C. JUNCKER

      (1)  Mišljenje od 14. prosinca 2004. (nije još objavljeno u Službenom listu).


title: Odluka Komisije оd 1. kolovoza 2017. o sklapanju izmjena protokola 1 i 2 uz Sporazum između Francuske Republike, Europske zajednice za atomsku energiju i Međunarodne agencije za atomsku energiju o primjeni sigurnosnih mjera u vezi s Ugovorom o zabrani nuklearnog oružja u Latinskoj Americi i na Karibima

text:
               2.8.2017

               HR

               Službeni list Europske unije

               C 251/2

         ODLUKA KOMISIJE
   оd 1. kolovoza 2017.
   o sklapanju izmjena protokola 1 i 2 uz Sporazum između Francuske Republike, Europske zajednice za atomsku energiju i Međunarodne agencije za atomsku energiju o primjeni sigurnosnih mjera u vezi s Ugovorom o zabrani nuklearnog oružja u Latinskoj Americi i na Karibima
   (2017/C 251/02)
   EUROPSKA KOMISIJA,
   uzimajući u obzir Ugovor o osnivanju Europske zajednice za atomsku energiju, a posebno njegov članak 101. stavak 2.,
   uzimajući u obzir odobrenje Vijeća,
   budući da:

               (1)

               Trebaju se donijeti izmjene protokola 1 i 2 uz Sporazum između Francuske Republike, Europske zajednice za atomsku energiju i Međunarodne agencije za atomsku energiju o primjeni sigurnosnih mjera u vezi s Ugovorom o zabrani nuklearnog oružja u Latinskoj Americi i na Karibima,

         ODLUČILA JE:
   Članak 1.
   Izmjene protokola 1 i 2 uz Sporazum između Francuske Republike, Europske zajednice za atomsku energiju i Međunarodne agencije za atomsku energiju o primjeni sigurnosnih mjera u vezi s Ugovorom o zabrani nuklearnog oružja u Latinskoj Americi i na Karibima odobravaju se u ime Europske zajednice za atomsku energiju. Tekst tih izmjena priložen je ovoj Odluci.
   Članak 2.
   Povjerenik zadužen za klimatsku i energetsku politiku ili glavni direktor Glavne uprave za energetiku ili njegov imenovani predstavnik ovlašteni su u ime Europske zajednice za atomsku energiju potpisati izmjene i poduzeti sve potrebne korake kako bi te izmjene stupile na snagu.

      Sastavljeno u Bruxellesu 1. kolovoza 2017.

            Za Komisiju

         Miguel ARIAS CAÑETE

            Član Komisije

      PRILOG
      Stavak I. Protokola 1 uz Sporazum između Francuske Republike, Europske zajednice za atomsku energiju i Međunarodne agencije za atomsku energiju o primjeni sigurnosnih mjera u vezi s Ugovorom o zabrani nuklearnog oružja u Latinskoj Americi i na Karibima („Sporazum o sigurnosnim mjerama”) zamjenjuje se sljedećim:

                  „I.

                              (A)

                              Sve dok

                                          (1)

                                          na francuskim područjima iz Protokola 1 u okviru miroljubivih nuklearnih aktivnosti ne postoji nuklearni materijal u količinama koje premašuju ograničenja za dotičnu vrstu materijala, navedena u članku 35. Sporazuma između Francuske, Zajednice i Agencije o primjeni sigurnosnih mjera u vezi s Ugovorom o zabrani nuklearnog oružja u Latinskoj Americi i na Karibima (dalje u tekstu ‚Sporazum’); ili

                                          (2)

                                          se ne donese odluka o izgradnji ili odobrenju izgradnje postrojenja, kako je određeno u definicijama, na francuskim područjima iz Protokola 1,
                                          provedba odredbi iz dijela II. Sporazuma je u mirovanju, uz iznimku članaka od 31. do 37., članaka 39., 47., 48., 58., 60., 66., 67., 69., članaka od 71. do 75., članka 81., članaka od 83. do 89., članaka 93. i 94.

                              (B)

                              Informacije o kojima se izvješćuje na temelju članka 32. točaka (a) i (b) Sporazuma mogu se objediniti i podnijeti u godišnjem izvješću. Slično tome, ako je primjenjivo, podnosi se godišnje izvješće o uvozu i izvozu nuklearnog materijala kako je opisano u članku 32. točki (c).

                              (C)

                              Kako bi se omogućilo pravovremeno sklapanje dodatnih dogovora predviđenih člankom 37. Sporazuma, Zajednica:

                                          (1)

                                          pravovremeno obavješćuje Agenciju da na francuskim područjima iz Protokola 1 u okviru miroljubivih nuklearnih aktivnosti postoji nuklearni materijal u količinama koje premašuju ograničenja iz odjeljka (A); ili

                                          (2)

                                          obavješćuje Agenciju čim se donese odluka o izgradnji ili odobrenju izgradnje postrojenja na francuskim područjima iz Protokola 1,
                                          ovisno o tome što se dogodi prije. Tada Francuska, Zajednica i Agencija, prema potrebi, dogovaraju postupke za suradnju pri primjeni sigurnosnih mjera predviđenih Sporazumom.”

            Stavak I. Protokola 2 uz Sporazum o sigurnosnim mjerama zamjenjuje se sljedećim:

                  „I.

                  Kada Zajednica obavijesti Agenciju u skladu s odjeljkom I. (C) Protokola 1 uz ovaj Sporazum da na francuskim područjima iz Protokola 1 postoji nuklearni materijal u okviru miroljubivih nuklearnih aktivnosti u količinama koje premašuju ograničenja iz odjeljka I. (A)(1) Protokola 1 uz ovaj Sporazum, ili da je donesena odluka o izgradnji ili odobrenju izgradnje postrojenja, kako je određeno u definicijama, na francuskim područjima iz Protokola 1, iz odjeljka I. (A)(2) Protokola 1 uz ovaj Sporazum, ovisno o tome što se dogodi prije, Francuska, Zajednica i Agencija dogovaraju protokol koji se odnosi na postupke za suradnju pri primjeni sigurnosnih mjera predviđenih Sporazumom. Tim će se postupcima upotpuniti određene odredbe Sporazuma te će se osobito utvrditi uvjeti i način provedbe navedene suradnje tako da se izbjegne nepotrebno udvostručavanje sigurnosnih aktivnosti. Postupci se, u mjeri u kojoj je to moguće, moraju temeljiti na onima koji su u tom trenutku na snazi u skladu s protokolima i dodatnim dogovorima iz drugih sporazuma o sigurnosnim mjerama sklopljenih između država članica Zajednice, Zajednice i Agencije, uključujući povezane posebne sporazume koje su sklopile Zajednica i Agencija.”


title: 2014/419/EU: Odluka Vijeća od 23. lipnja 2014. o stajalištu koje treba donijeti Europska unija u okviru Zajedničkog odbora osnovanog Sporazumom između Europske ekonomske zajednice i Švicarske Konfederacije od 22. srpnja 1972. , u pogledu zamjene Protokola 3. uz taj Sporazum, o definiciji pojma „proizvodi s podrijetlom” i načinima upravne suradnje, novim Protokolom u kojem se u pogledu pravila podrijetla upućuje na Regionalnu konvenciju o paneuromediteranskim povlaštenim pravilima podrijetla

text:
               3.7.2014

               HR

               Službeni list Europske unije

               L 196/4

         ODLUKA VIJEĆA
   od 23. lipnja 2014.
   o stajalištu koje treba donijeti Europska unija u okviru Zajedničkog odbora osnovanog Sporazumom između Europske ekonomske zajednice i Švicarske Konfederacije od 22. srpnja 1972., u pogledu zamjene Protokola 3. uz taj Sporazum, o definiciji pojma „proizvodi s podrijetlom” i načinima upravne suradnje, novim Protokolom u kojem se u pogledu pravila podrijetla upućuje na Regionalnu konvenciju o paneuromediteranskim povlaštenim pravilima podrijetla

      (2014/419/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Protokol 3. uz Sporazum između Europske ekonomske zajednice i Švicarske Konfederacije (1) („Sporazum”) odnosi se na definiciju pojma „proizvodi s podrijetlom” i načine upravne suradnje („Protokol 3.”).

               (2)

               Regionalnom konvencijom o paneuromediteranskim povlaštenim pravilima podrijetla (2) („Konvencija”) utvrđuju se odredbe o podrijetlu robe kojom se trguje na temelju relevantnih sporazuma sklopljenih između ugovornih stranaka.

               (3)

               Unija i Švicarska potpisale su Konvenciju 15. lipnja 2011.

               (4)

               Unija i Švicarska položile su kod depozitara Konvencije svoje isprave o prihvatu 26. ožujka 2012. odnosno 28. studenoga 2011. Slijedom toga Konvencija je primjenom članka 10. stavka 3. Konvencije stupila na snagu 1. svibnja 2012. u odnosu na Uniju i 1. siječnja 2012. u odnosu na Švicarsku.

               (5)

               Člankom 6. Konvencije predviđa se da svaka ugovorna stranka poduzima odgovarajuće mjere kako bi se osigurala učinkovita primjena Konvencije. U tu svrhu Zajednički odbor osnovan Sporazumom trebao bi donijeti odluku kojom se Protokol 3. zamjenjuje novim Protokolom u kojem se u pogledu pravila podrijetla upućuje na Konvenciju.

               (6)

               Stoga bi se stajalište Unije u okviru Zajedničkog odbora trebalo temeljiti na priloženom nacrtu odluke,

         DONIJELO JE OVU ODLUKU:
   Članak 1.
   Stajalište koje treba donijeti u ime Europske unije u okviru Zajedničkog odbora osnovanog Sporazumom između Europske ekonomske zajednice i Švicarske Konfederacije, u pogledu zamjene Protokola 3. uz taj Sporazum, o definiciji pojma „proizvodi s podrijetlom” i načinima upravne suradnje, novim Protokolom u kojem se u pogledu pravila podrijetla upućuje na Regionalnu konvenciju o paneuromediteranskim povlaštenim pravilima podrijetla, temelji se na nacrtu odluke Zajedničkog odbora koji je priložen ovoj Odluci.
   Predstavnici Unije u Zajedničkom odboru mogu prihvatiti manje izmjene nacrta odluke bez daljnje odluke Vijeća.
   Članak 2.
   Odluka Zajedničkog odbora objavljuje se u Službenom listu Europske unije.
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 23. lipnja 2014.

            Za Vijeće

            Predsjednica

         C. ASHTON

      (1)  SL L 300, 31.12.1972., str. 189.

      (2)  SL L 54, 26.2.2013., str. 4.

      NACRT
      ODLUKA ZAJEDNIČKOG ODBORA EU-A I ŠVICARSKE br.
      od
      o izmjeni Protokola 3. uz Sporazum između Europske ekonomske zajednice i Švicarske Konfederacije o definiciji pojma „proizvodi s podrijetlom” i načinima upravne suradnje
      ZAJEDNIČKI ODBOR,
      uzimajući u obzir Sporazum između Europske ekonomske zajednice i Švicarske Konfederacije, potpisan u Bruxellesu 22. srpnja 1972. (1) („Sporazum”), a posebno njegov članak 11.,
      uzimajući u obzir Protokol 3. uz Sporazum o definiciji pojma „proizvodi s podrijetlom” i načinima upravne suradnje („Protokol 3.”),
      budući da:

                  (1)

                  U članku 11. Sporazuma upućuje se na Protokol 3. kojim se utvrđuju pravila podrijetla i predviđa kumulacija podrijetla između EU-a, Švicarske (uključujući Lihtenštajn), Islanda, Norveške, Turske, Farskih otoka i sudionika u Barcelonskom procesu (2).

                  (2)

                  Člankom 39. Protokola 3. predviđa se da Zajednički odbor predviđen u članku 29. Sporazuma može odlučiti izmijeniti odredbe tog Protokola.

                  (3)

                  Regionalnom konvencijom o paneuromediteranskim povlaštenim pravilima podrijetla (3) („Konvencija”) protokole o pravilima podrijetla koji su trenutačno na snazi u zemljama paneuromediteranskog područja nastoji se zamijeniti jedinstvenim pravnim aktom.

                  (4)

                  EU i Švicarska potpisali su Konvenciju 15. lipnja 2011.

                  (5)

                  EU i Švicarska položili su kod depozitara Konvencije svoje isprave o prihvatu 26. ožujka 2012. odnosno 28. studenoga 2011. Slijedom toga Konvencija je primjenom svojeg članka 10. stavka 3. stupila na snagu 1. svibnja 2012. u odnosu na EU i 1. siječnja 2012. u odnosu na Švicarsku.

                  (6)

                  Konvencijom su sudionici u procesu stabilizacije i pridruživanja uključeni u paneuromediteransko područje kumulacije podrijetla.

                  (7)

                  Kada prijelaz na Konvenciju nije istodoban za sve ugovorne stranke u području kumulacije, to ne bi smjelo dovesti ni do kakvog manje povoljnog položaja u usporedbi s ranijim položajem u okviru Protokola.

                  (8)

                  Protokol 3. uz Sporazum stoga bi trebalo izmijeniti kako bi se uključilo upućivanje na Konvenciju,

            DONIO JE OVU ODLUKU:
      Članak 1.
      Protokol 3. uz Sporazum o definiciji pojma „proizvodi s podrijetlom” i načinima upravne suradnje zamjenjuje se tekstom iz Priloga ovoj Odluci.
      Članak 2.
      Ova Odluka stupa na snagu na dan donošenja.
      Primjenjuje se od ….

         Sastavljeno u

               Za Zajednički odbor

               Predsjednik

         (1)  SL L 300, 31.12.1972., str. 189.

         (2)  Alžir, Egipat, Izrael, Jordan, Libanon, Maroko, Palestina, Sirija i Tunis.

         (3)  SL L 54, 26.2.2013., str. 4.

         PRILOG

            Protokol 3.

            o definiciji pojma „proizvodi s podrijetlom” i načinima upravne suradnje

         Članak 1.
         Primjenjiva pravila podrijetla
         Za potrebe provedbe ovog Sporazuma primjenjuju se Dodatak I. i odgovarajuće odredbe Dodatka II. Regionalnoj konvenciji o paneuromediteranskim povlaštenim pravilima podrijetla (1) („Konvencija”).
         Sva upućivanja na „odgovarajući ugovor” u Dodatku I. i u odgovarajućim odredbama Dodatka II. Regionalnoj konvenciji o paneuromediteranskim povlaštenim pravilima podrijetla smatraju se upućivanjima na ovaj Sporazum.
         Članak 2.
         Rješavanje sporova
         Sporovi u vezi s postupcima provjere iz članka 32. Dodatka I. Konvenciji, koji se ne mogu riješiti između carinskih tijela koja traže provjeru i carinskih tijela odgovornih za provedbu te provjere, podnose se Zajedničkom odboru.
         U svakom slučaju rješavanje sporova između uvoznika i carinskih tijela zemlje uvoznice provodi se na temelju zakonodavstva te zemlje.
         Članak 3.
         Izmjene Protokola
         Zajednički odbor može odlučiti izmijeniti odredbe ovog Protokola.
         Članak 4.
         Povlačenje iz Konvencije
         1.   Ako EU ili Švicarska depozitaru Konvencije dostave pismenu obavijest o svojoj namjeri povlačenja iz Konvencije u skladu s njezinim člankom 9., EU i Švicarska odmah započinju pregovore o pravilima podrijetla radi provedbe ovog Sporazuma.
         2.   Do stupanja na snagu takvih novodogovorenih pravila podrijetla na ovaj Sporazum i dalje se primjenjuju pravila podrijetla iz Dodatka I. i, prema potrebi, odgovarajuće odredbe Dodatka II. Konvenciji koji su primjenjivi u trenutku povlačenja. Međutim, od trenutka povlačenja smatra se da je pravilima podrijetla iz Dodatka I. i, prema potrebi, odgovarajućim odredbama Dodatka II. Konvenciji dopuštena dvostrana kumulacija samo između EU-a i Švicarske.
         Članak 5.
         Prijelazne odredbe – kumulacija
         1.   Neovisno o članku 3. Dodatka I. Konvenciji, pravila o kumulaciji predviđena u člancima 3. i 4. Protokola 3. uz ovaj Sporazum, kako je izmijenjen Odlukom br. 3/2005 Zajedničkog odbora EU-a i Švicarske od 15. prosinca 2005. (2), i dalje se primjenjuju između EU-a i Švicarske dok Konvencija ne stupi na snagu u odnosu na sve ugovorne stranke navedene u člancima 3. i 4. Protokola 3. uz Sporazum.
         2.   Neovisno o članku 16. stavku 5. i članku 21. stavku 3. Dodatka I. Konvenciji, kada kumulacija uključuje samo države EFTA-e, Farske otoke, EU, Tursku i sudionike u procesu stabilizacije i pridruživanja, dokaz podrijetla može biti potvrda o prometu robe EUR.1 ili izjava o podrijetlu.

            (1)  SL L 54, 26.2.2013., str. 4.

            (2)  SL L 45, 15.2.2006., str. 2.


title: Odluka Komisije (EU) 2015/894 оd 10. lipnja 2015. o imenovanju člana Europskog savjetodavnog odbora za statistiku

text:
               11.6.2015

               HR

               Službeni list Europske unije

               L 146/29

         ODLUKA KOMISIJE (EU) 2015/894
   оd 10. lipnja 2015.
   o imenovanju člana Europskog savjetodavnog odbora za statistiku
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku br. 234/2008/EZ (1) Europskog parlamenta i Vijeća od 11. ožujka 2008. o osnivanju Europskog savjetodavnog odbora za statistiku i stavljanju izvan snage Odluke Vijeća 91/116/EEZ, a posebno njezin članak 4. stavak 1. točku (a),
   budući da:

               (1)

               Europski savjetodavni odbor za statistiku (ESAC) sastoji se od 24 člana.

               (2)

               U skladu s člankom 4. stavkom 1. Odluke br. 234/2008/EZ, Komisija imenuje 12 članova ESAC-a.

               (3)

               Odlukom Komisije br. 2014/C 138/02 od 5. svibnja 2014. Komisija je imenovala osam članova ESAC-a i utvrdila pričuvni popis uspješnih kandidata koji se upotrebljava u slučaju ostavke ili neočekivane nedostupnosti nekog od imenovanih članova.

               (4)

               Budući da je jedan od članova imenovanih Odlukom br. 2014/C 138/02 dao ostavku, Komisija bi trebala imenovati novog člana ESAC-a s popisa uspješnih kandidata na mandat koji istječe istog dana kao mandat članova imenovanih Odlukom br. 2014/C 138/02.

               (5)

               Pri odabiru s pričuvnog popisa trebala bi se nastojati održati ravnoteža među skupinama korisnika,

         DONIJELA JE OVU ODLUKU:
   Članak 1.
   Gđa Asta Manninen imenuje se članicom Europskog savjetodavnog odbora za statistiku na mandat koji istječe 8. svibnja 2019.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 10. lipnja 2015.

            Za Komisiju

            Predsjednik

         Jean-Claude JUNCKER

      (1)  SL L 73, 15.3.2008., str. 13.


title: 2014/723/EU: Odluka Europske središnje banke od 17. rujna 2014. o provedbi odvajanja funkcija monetarne politike od nadzornih funkcija Europske središnje banke (ESB/2014/39)

text:
               18.10.2014

               HR

               Službeni list Europske unije

               L 300/57

         ODLUKA EUROPSKE SREDIŠNJE BANKE
   od 17. rujna 2014.
   o provedbi odvajanja funkcija monetarne politike od nadzornih funkcija Europske središnje banke

      (ESB/2014/39)

      (2014/723/EU)

   UPRAVNO VIJEĆE EUROPSKE SREDIŠNJE BANKE
   uzimajući u obzir Uredbu Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (1), a posebno njezin članak 25. stavke 1., 2. i 3.,
   Budući da:

               (1)

               Uredbom (EU) br. 1024/2013 (u daljnjem tekstu: „Uredba o SSM-u”) osniva se jedinstveni nadzorni mehanizam (SSM) kojeg čine Europska središnja banka (ESB) i nacionalna nadležna tijela država članica sudionica.

               (2)

               Člankom 25. stavkom 2. Uredbe o SSM-u ESB je obvezan provoditi svoje nadzorne zadaće ne dovodeći u pitanje svoje zadaće i odvojeno od svojih zadaća koje se odnose na monetarnu politiku i druge zadaće. Nadzorne zadaće ESB-a ne bi trebale zadirati u zadaće ESB-a koje se odnose na monetarnu politiku, a zadaće koje se odnose na monetarnu politiku ne bi trebale određivati njegove nadzorne zadaće. Nadalje, te nadzorne zadaće ne bi trebale ometati zadaće ESB-a koje se odnose na Europski odbor za sistemske rizike (ESRB) ili druge zadaće. ESB je obvezan izvještavati Europski parlament i Vijeće o načinu poštovanja ove odredbe. Nadzorne zadaće ESB-a ne smiju mijenjati kontinuirano praćenje solventnosti njegovih drugih ugovornih strana u okviru monetarne politike. Nadalje, osoblje koje je uključeno u provođenje nadzornih zadaća trebalo bi biti odvojeno u organizacijskom smislu od osoblja koje provodi druge zadaće dodijeljene ESB-u te i podliježe posebnim linijama izvještavanja.

               (3)

               Člankom 25. stavkom 3. Uredbe o SSM-u ESB se obvezuje da za potrebe članka 25. stavaka 1. i 2. donosi i čini dostupnima javnosti sva potrebna interna pravila, uključujući pravila o poslovnoj tajni i razmjeni informacija između ta dva funkcionalna područja.

               (4)

               Na temelju članka 25. stavka 4. Uredbe o SSM-u, ESB je obvezan osigurati da Upravno vijeće djeluje na način da su njegova monetarna i nadzorna funkcija potpuno odvojene. To podrazumijeva strogu odvojenost sastanaka i dnevnih redova.

               (5)

               Kako bi se osiguralo odvajanje zadaća monetarne politike i nadzornih zadaća, ESB je obvezan na temelju članka 25. stavka 5. Uredbe o SSM-u osnovati posredničko radno tijelo radi rješavanja razlika u mišljenjima nadležnih tijela država članica sudionica u pogledu prigovora Upravnog vijeća na nacrt odluke nadzornog odbora. To posredničko radno tijelo uključuje jednog člana po državi članici sudionici, kojeg svaka država članica bira među članovima Upravnog vijeća i nadzornog odbora. Posredničko radno tijelo odlučuje običnom većinom; svaki član ima jedan glas. ESB je obvezan donijeti i objaviti uredbu o uspostavljanju takvog posredničkog radnog tijela kao i njegov poslovnik; u tom kontekstu, ESB je donio Uredbu (EU) br. 673/2014 Europske središnje banke (ECB/2014/26) (2).

               (6)

               Poslovnik ESB-a izmijenjen je (3) radi prilagodbe unutarnje organizacije ESB-a i njegovih tijela koja donose odluke novim zahtjevima koji proizlaze iz Uredbe o SSM-u, radi razjašnjavanja međudjelovanja tijela uključenih u postupak pripreme i donošenja nadzornih odluka.

               (7)

               Članci 13.g do 13. j Poslovnika ESB-a, pobliže propisuju postupak donošenja odluka Upravnog vijeća o pitanjima vezanim uz Uredbu o SSM-u. Članak 13.g se posebno odnosi na donošenje odluka za potrebe provođenja zadaća iz članka 4. Uredbe o SSM-u, a članak 13.h odnosi se na donošenje odluka za potrebe provođenja zadaća iz članka 5. Uredbe o SSM-u, provodeći zahtjeve utvrđene u članku 26. stavku 8. Uredbe o SSM-u.

               (8)

               Članak 13.k Poslovnika ESB-a propisuje da ESB mora provoditi nadzorne zadaće ne dovodeći u pitanje svoje zadaće koje se odnose na monetarnu politiku te odvojeno od tih zadaća i drugih zadaća. U tom pogledu ESB mora poduzeti sve potrebne mjere radi osiguranja odvajanja njegovih funkcija monetarne politike od nadzornih funkcija, Istodobno, odvajanje funkcija monetarne politike i nadzornih funkcija ne bi trebalo sprječavati razmjenu onih podataka koji su potrebni radi ostvarenja zadaća ESB-a i Europskog sustava središnjih banaka (ESSB), između ta dva funkcionalna područja.

               (9)

               Članak 13.l Poslovnika ESB-a propisuje da se sastanci Upravnog vijeća u pogledu nadzornih zadaća moraju odvijati odvojeno od redovnih sastanaka Upravnog vijeća te imaju odvojeni dnevni red.

               (10)

               Sukladno članku 13.m Poslovnika ESB-a o unutarnjoj organizacijskoj strukturi ESB-a u odnosu na nadzorne zadaće, nadležnost Izvršnog odbora u odnosu na unutarnju organizacijsku strukturu i osoblje ESB-a, obuhvaća nadzorne zadaće. O toj unutarnjoj strukturi Izvršni odbor savjetuje se s predsjednikom i potpredsjednikom Nadzornog odbora. Nadzorni odbor u suglasnosti s Izvršnim odborom, može osnivati i raspuštati privremene organizacijske podstrukture, kao što su radne grupe ili radne skupine. Ove grupe pružaju pomoć u odnosu na nadzorne zadaće i izvješćuju Nadzorni odbor. Članak 13.m također predviđa imenovanje tajnika Nadzornog odbora i Upravljačkog odbora od strane Predsjednika ESB-a nakon savjetovanja s predsjednikom Nadzornog odbora. Tajnik surađuje s tajnikom Upravnog vijeća radi pripreme sastanaka Upravnog vijeća u odnosu na nadzorne zadaće te je odgovoran za sastavljanje zapisnika s tih sastanaka.

               (11)

               U uvodnoj izjavi 66. Uredbe o SSM-u navodi se da bi se organizacijsko odvajanje osoblja trebalo odnositi na sve službe koje su potrebne za provođenje neovisne monetarne politike te bi trebalo osigurati da je provođenje nadzornih zadaća podložno demokratskoj odgovornosti i kontroli kao što navodi Uredba o SSM-u. Osoblje uključeno u provođenje nadzornih zadaća trebalo bi biti odgovorno predsjedniku Nadzornog odbora. U okviru toga te radi ispunjavanja zahtjeva sadržanih u članku 25. stavku 2. Uredbe o SSM-u (4), ESB je ustrojio četiri glavne uprave radi izvršavanja nadzornih zadaća kao i tajništvo Nadzornog odbora, koje je funkcionalnom smislu odgovorno predsjedniku i potpredsjedniku Nadzornog odbora. ESB je nadalje kao zajedničke službe odredio nekoliko poslovnih područja za pružanje podrške organizacijskim jedinicama ESB-a koje provode kako funkcije monetarne politike, tako i nadzorne funkcije ESB-a, kada takva podrška neće dovesti do sukoba interesa između ESB-ovih nadzornih ciljeva i ciljeva monetarne politike. Odjeli namijenjeni nadzornim zadaćama ustrojeni su unutar nekoliko poslovnih područja sa „zajedničkim službama”.

               (12)

               Člankom 37. Statuta Europskog sustava središnjih banaka i Europske središnje banke utvrđena je obveza čuvanja poslovne tajne za članove upravnih tijela te osoblje ESB-a i nacionalnih središnjih banaka. U uvodnoj izjavi 74. Uredbe o SSM-u navodi se da bi za nadzorni odbor, upravljački odbor i osoblje ESB-a koje provodi nadzorne zadatke trebala vrijediti obveza čuvanja poslovne tajne. Člankom 27. Uredbe o SSM-u proširuje se obveza čuvanja poslovne tajne na članove nadzornog odbora i na osoblje koje su uputile države članice sudionice, a koji provode nadzorne zadatke,

               (13)

               Razmjena podataka između organizacijskih jedinica ESB-a koje provode funkcije monetarne politike i onih koje provode nadzorne funkcije treba biti ustrojena uz strogo pridržavanje ograničenja utvrđenih pravom Unije (5), uzimajući u obzir načelo odvajanja. Primjenjuju se obveze čuvanja povjerljivih informacija propisane mjerodavnim propisima, kao što su Uredba Vijeća (EZ) 2533/98 (6) o upotrebi povjerljivih statističkih podataka i odredbe Direktive 2013/36/EU Europskog parlamenta i Vijeća (7) u vezi razmjene nadzornih podataka. Pod uvjetima utvrđenim u ovoj Odluci, načelo odvajanja primjenjuje se na razmjenu povjerljivih informacija koja se odvija između organizacijskih jedinica ESB-a koje provode funkcije monetarne politike i onih koje provode nadzorne funkcije.

               (14)

               Prema uvodnoj izjavi 65. Uredbe o SSM-u ESB je odgovoran za provođenje funkcija monetarne politike s ciljem održavanja stabilnosti cijena u skladu s člankom 127. stavkom 1. Ugovora o funkcioniranju Europske unije (UFEU). Cilj provođenja njegovih nadzornih zadaća je zaštita sigurnosti i snage kreditnih institucija i stabilnosti financijskog sustava. Trebalo bi ih dakle potpuno odvojeno provoditi kako bi se izbjegli sukobi interesa i kako bi se osiguralo da se svaka funkcija provodi sukladno njezinim posebnim ciljevima. Istodobno, učinkovito odvajanje funkcija monetarne politike od nadzornih funkcija ne bi trebalo sprječavati, kad god je to moguće i poželjno, ostvarivanje koristi koje proizlaze iz objedinjavanja tih dviju političkih funkcija u istoj instituciji, uključujući korištenje širokog iskustva ESB-a u makroekonomskim pitanjima i pitanjima financijske stabilnosti te umanjivanje udvostručavanja posla kod prikupljanja podataka. Stoga je nužno ustanoviti mehanizme koji omogućuju prikladan protok podataka i drugih povjerljivih informacija između tih dviju političkih funkcija,

         DONIJELO JE OVU ODLUKU
   Članak 1.
   Područje primjene i ciljevi
   1.   Ovom se Odlukom utvrđuju mehanizmi kojima se ispunjava zahtjev za odvajanje ESB-ove funkcije monetarne politike od njegove nadzorne funkcije (zajednički naziv „političke funkcije/organizacijske jedinice koje provode odgovarajuće političke funkcije”), osobito s obzirom na poslovnu tajnu i razmjenu podataka između tih dviju političkih funkcija.
   2.   ESB provodi svoje nadzorne zadaće ne dovodeći u pitanje svoje zadaće i odvojeno od svojih zadaća koje odnose na monetarnu politiku i druge zadaće. Nadzorne zadaće ESB-a ne smiju zadirati u zadaće ESB-a koje se odnose na monetarnu politiku, a zadaće koje se odnose na monetarnu politiku ne smiju određivati njegove nadzorne zadaće. Povrh toga, nadzorne zadaće ESB-a ne smiju zadirati u njegove zadaće u vezane uz ESRB, niti u druge zadaće. Nadzorne zadaće ESB-a i kontinuirano praćenje financijske solidnosti i solventnosti drugih ugovornih strana u okviru monetarne politike Eurosustava oblikuju se na način da ne dovode do narušavanja svrhe bilo koje od ovih funkcija.
   3.   ESB-a osigurava potpunu odvojenost monetarne i nadzorne funkcije u djelovanju Upravnog vijeća. Takva odvojenost podrazumijeva strogu odvojenost sastanaka i dnevnih redova.
   Članak 2.
   Definicije
   Za potrebe ove Odluke:

               1.

               „povjerljive informacije” znači informacije s oznakom „ECB-CONFIDENTIAL” ili „ECB-SECRET” prema režimu zaštite podataka ESB-a; druge povjerljive informacije uključujući informacije koje su obuhvaćene pravilima o zaštiti podataka ili obvezom čuvanja poslovne tajne, koje su stvorene u ESB-u ili su ih ESB-u proslijedila druga tijela ili pojedinci; sve povjerljive informacije na koje se primjenjuju pravila o poslovnoj tajni iz Direktive 2013/36/EU; kao i povjerljive statističke informacije u skladu s Uredbom (EZ) 2533/98;

               2.

               „nužno poznavanje” znači potreba za pristupom povjerljivim informacijama nužnim za izvršavanje propisane dužnosti ili zadaće ESB-a koja je u slučaju informacija označenih kao „ECB-CONFIDENTIAL” dovoljno široka kako bi se zaposlenicima omogućio pristup informacijama bitnim za njihove zadaće i za preuzimanje zadaća od suradnika uz što kraću odgodu;

               3.

               „neobrađeni podaci” znači podaci koje su dostavile izvještajne jedinice nakon statističke obrade i provjere, ili podaci koje je ESB stvorio u izvršavanju svojih funkcija;

               4.

               „režim zaštite podataka ESB-a” znači režim ESB-a koji utvrđuje način razvrstavanja povjerljivih informacija ESB-a, način postupanja s njima te njihovu zaštitu.

         Članak 3.
   Odvajanje u organizacijskom smislu
   1.   ESB primjenjuje samostalne postupke odlučivanja za svoje nadzorne funkcije i funkcije monetarne politike.
   2.   Sve radne jedinice ESB-a stavljaju se pod rukovodstvo Izvršnog odbora. Nadležnost Izvršnog odbora u vezi s unutarnjim ustrojstvom ESB-a i osoblja ESB-a obuhvaća nadzorne zadaće. Izvršni odbor se savjetuje o tom unutarnjem ustrojstvu s predsjednikom i potpredsjednikom Nadzornog odbora.
   3.   Osoblje koje sudjeluje u provođenju nadzornih zadaća trebalo bi u organizacijskom smislu biti odvojeno od osoblja koje provodi druge zadaće dodijeljene ESB-u. Osoblje koje sudjeluje u provođenju nadzornih zadaća izvještava Izvršni odbor u pogledu pitanja vezanih uz organizaciju, ljudske resurse i upravljanje, ali je dužno poštovati obvezu funkcionalnog izvještavanja predsjednika i potpredsjednika Nadzornog odbora, uz iznimku iz stavka 4.
   4.   ESB može uspostaviti zajedničke službe koje pružaju podršku kako organizacijskim jedinicama koje provode funkcije monetarne politike, tako i onima koja provode nadzorne funkcije, kako bi se osiguralo da se te potporne funkcije ne udvostručuju, pridonoseći time osiguravanju učinkovitog i djelotvornog pružanja usluga. Na te se usluge ne primjenjuje članak 6. u odnosu na razmjenu podataka između tih organizacijskih jedinica i organizacijskih jedinica koje provode odgovarajuće političke funkcije.
   Članak 4.
   Poslovna tajna
   1.   Članovi Nadzornog odbora, Upravljačkog odbora te bilo koje podstrukture osnovane od strane Nadzornog odbora, osoblje ESB-a i osoblje koje su uputile države članice sudionice, a koje provodi nadzorne dužnosti, ne smiju niti nakon prestanka njihovih dužnosti otkriti podatke obuhvaćene obvezom čuvanja poslovne tajne.
   2.   Na osobe s pristupom podacima obuhvaćenim zakonodavstvom Unije, koji određuju obvezu čuvanja tajne, primjenjuje se to zakonodavstvo.
   3.   ESB će pojedince koji pružaju bilo kakve usluge povezane s izvršavanjem nadzornih dužnosti, izravno ili neizravno, trajno ili povremeno, obvezati putem ugovora na ispunjavanje istovrijednih zahtjeva koji se odnose na čuvanje poslovne tajne.
   4.   Pravila o čuvanju poslovne tajne sadržana u Direktivi 2013/36/EU primjenjuju se na osobe navedene u stavcima 1. do 3. Posebice povjerljive informacije, koje te osobe saznaju u obavljanju svojih dužnosti smiju se priopćiti samo u sažetom ili skupnom obliku tako da nije moguće prepoznati pojedinu kreditnu instituciju, ne dovodeći u pitanje slučajeve koji su obuhvaćeni kaznenim pravom.
   5.   Unatoč tomu, ako je nad kreditnom institucijom otvoren stečaj ili se provodi prisilna likvidacija, povjerljive informacije koje se ne odnose na treće osobe uključene u pokušaj spašavanja te kreditne institucije smiju se priopćiti u građanskom ili trgovačkom postupku.
   6.   Ovaj članak ne sprečava organizacijske jedinice ESB-a koje provode nadzorne funkcije da razmjenjuju informacije s drugim tijelima Unije ili nacionalnim tijelima u skladu s primjenjivim pravom Unije. Na informacije koji se na taj način razmjenjuju, primjenjuju se stavci 1. do 5.
   7.   Na članove nadzornog odbora, osoblje ESB-a i osoblje koje su uputile države članice sudionice, a koji provode nadzorne zadatke, primjenjuju se režim zaštite podataka ESB-a, čak i nakon što prestanu obavljati svoje dužnosti.
   Članak 5.
   Opća načela za pristup informacijama između organizacijskih jedinica koje obavljaju odgovarajuće političke funkcije i klasifikacija
   1.   Neovisno o čanku 4., informacije se mogu razmjenjivati između organizacijskih jedinica koje obavljaju odgovarajuće političke funkcije pod uvjetima da je to dozvoljeno na temelju mjerodavnog prava Unije.
   2.   Organizacijska jedinica koja obavlja određenu političku funkciju koja je vlasnik određenih informacija, klasificira te informacije, s izuzetkom neobrađenih podataka, a u skladu s režimom zaštite podataka ESB-a. Neobrađeni podaci se zasebno klasificiraju. Na razmjenu povjerljivih podataka između dvije organizacijske jedinice koje provode odgovarajuće političke funkcije primjenjuju se pravila upravljanja i postupovna pravila koja su utvrđena u tu svrhu, a ta razmjena mora biti utemeljena na zahtjevu za nužnim poznavanjem, čije postojanje dokazuje organizacijska jedinica ESB-a koja zahtijeva podatke.
   3.   Osim ako nije drugačije navedeno u ovoj Odluci, organizacijska jedinica ESB-a koja je vlasnik određenih informacija određuje organizacijskim jedinicama koje provode nadzorne funkcije ili funkcije monetarne politike pristup povjerljivim podacima druge odgovarajuće organizacijske jedinice u skladu s režimom zaštite podataka ESB-a. U slučaju sukoba između te dvije organizacijske jedinice ESB-a u vezi pristupa povjerljivim informacijama, pristup povjerljivim informacijama određuje Izvršni odbor u skladu s načelom podjele. Mora se osigurati dosljednost odluka o pravu na pristup i njihova prikladna evidencija.
   Članak 6.
   Razmjena informacija između organizacijskih jedinica koje provode odgovarajuće političke funkcije
   1.   Organizacijske jedinice ESB-a koje provode odgovarajuće političke funkcije priopćavaju drugim odgovarajućim organizacijskim jedinicama ESB-a povjerljive informacije u obliku neanonimiziranih podataka zajedničkog izvještavanja (COREP) i financijskog izvještavanja (FINREP) (8), kao i druge neobrađene podatke, i to prema zahtjevu utemeljenom na načelu nužnog poznavanja, uz suglasnost Izvršnog odbora, osim ako pravo Unije ne predviđa drugačije. Organizacijske jedinice ESB-a koje provode nadzorne funkcije, priopćavaju povjerljive informacije organizacijskim jedinicama ESB-a koje provode funkcije monetarne politike u obliku anonimiziranih COREP i FINREP podataka, prema zahtjevu utemeljenom na načelu nužnog poznavanja, osim ako pravo Unije ne određuje drugačije.
   2.   Organizacijske jedinice ESB-a koje provode odgovarajuće političke funkcije ne priopćavaju povjerljive informacije koji sadrže procjene ili političke preporuke drugoj odgovarajućoj organizacijskoj jedinici, osim prema zahtjevu utemeljenom na načelu nužnog poznavanja, osiguravajući da se svaka politička funkcija obavlja u skladu s primjenjivim ciljevima, a kada je Izvršni odbor izričito odobrio to priopćavanje.
   Skupne povjerljive informacije koji ne sadrže niti pojedinačne bankovne podatke niti podatke koji su politički osjetljive i vezane uz pripremu odluka, organizacijske jedinice ESB-a koje provode odgovarajuće političke funkcije mogu priopćiti drugoj odgovarajućoj organizacijskoj jedinici prema zahtjevu utemeljenom na načelu nužnog poznavanja, osiguravajući da se svaka politička funkcija obavlja u skladu s primjenjivim ciljevima.
   3.   Analizu povjerljivih podataka, dobivenih na temelju ovog članka, samostalno provodi organizacijska jedinica koja obavlja odgovarajuće političke funkcije, u skladu sa svojim ciljem. Svaka naknadna odluka donosi se isključivo na ovoj osnovi.
   Članak 7.
   Razmjena povjerljivih informacija koji sadrže osobne podatke
   Na razmjenu informacija koje sadrže osobne podatke primjenjuje se mjerodavno pravo Unije o zaštiti pojedinaca u vezi s obradom osobnih podataka i slobodnom protoku takvih podataka.
   Članak 8.
   Razmjena povjerljivih informacija u izvanrednim situacijama
   Neovisno članku 6., u izvanrednoj situaciji opisanoj u članku 114. Direktive 2013/36/EU, organizacijske jedinice ESB-a koje provode odgovarajuće političke funkcije bez odgode priopćavaju povjerljive informacije drugoj odgovarajućoj organizacijskoj jedinici ESB-a, kada su te informacije bitne za izvršavanje njezinih zadaća u odnosu na odgovarajuću izvanrednu situaciju.
   Članak 9.
   Završna odredba
   Ova Odluka stupa na snagu na dan objave u Službenom listu Europske Unije.

      Sastavljeno u Frankfurtu na Majni, 17. rujna 2014.

            Predsjednik ESB-a

         Mario DRAGHI

      (1)  SL L 287, 29.10.2013., str. 63.

      (2)  Uredba (EU) br. 673/2014 Europske središnje banke od 2. lipnja 2014. o osnivanju Odbora za posredovanje i o njegovom poslovniku (ESB/2014/26) (SL L 179, 19.6.2014., str. 72.).

      (3)  Odluka ESB/2014/1 od 22. siječnja 2014. o izmjeni Odluke ESB/2004/2 o donošenju poslovnika Europske središnje banke (SL L 95, 29.3.2014., str. 56.).

      (4)  Vidjeti također uvodnu izjavu O. Međuinstitucionalnog sporazuma Europskog parlamenta i Europske središnje banke o praktičnim modalitetima provedbe demokratske odgovornosti i nadzora nad izvršavanjem zadaća dodijeljenih ESB-u u okviru Jedinstvenog nadzornog mehanizma (2013/694/EU) (SL L 320, 30.11.2013., str. 1.); i uvodnu izjavu G. Memoranduma o razumijevanju Vijeća Europske unije i Europske središnje banke o suradnji kod postupaka vezanih uz Jedinstveni nadzorni mehanizam (SSM).

      (5)  Vidjeti uvodnu izjavu H. Međuinstitucionalnog sporazuma. Prema uvodnoj izjavi 74. Uredbe o SSM-u, obveze za razmjenu informacija s osobljem koje nije uključeno u nadzorne aktivnosti ne bi trebale spriječiti ESB da razmjenjuje informacije unutar okvira i uvjeta iz relevantnog zakonodavstva Unije uključujući s Komisijom za svrhe njenih zadaća iz članka 107. i 108. UFEU-a i prava Unije o poboljšanom gospodarskom i proračunskom nadzoru.

      (6)  Uredba Vijeća (EZ) br. 2533/98 od 23. studenoga 1998. o prikupljanju statističkih podataka od strane Europske središnje banke (SL L 318, 27.11.1998., str. 8.).

      (7)  Direktiva 2013/36/EU Europskog parlamenta i Vijeća od 26. lipnja 2013. o pristupanju djelatnosti kreditnih institucija i bonitetnom nadzoru nad kreditnim institucijama i investicijskim društvima, izmjeni Direktive 2002/87/EZ te stavljanju izvan snage direktiva 2006/48/EZ i 2006/49/EZ (SL L 176, 27.6.2013., str. 338.).

      (8)  Vidjeti Provedbenu Uredbu Komisije (EU) br. 680/2014 od 16. travnja 2014. o utvrđivanju provedbenih tehničkih standarda o nadzornom izvješćivanju institucija u skladu s Uredbom (EU) br. 575/2013 Europskog parlamenta i Vijeća (SL L 191, 28.6.2014., str. 1.).

      PRILOG
      IZADAK IZ REŽIMA ZAŠTITE PODATAKA ESB-a
      Svi dokumenti, koje ESB sastavi moraju nositi jednu od pet dolje navedenih sigurnosnih klasifikacija.
      S dokumentima koje su primile stranke izvan ESB-a postupa se u skladu s klasifikacijskom oznakom na dokumentu. Ako taj dokument nema klasifikacijsku oznaku ili ako primatelj ocijeni da je klasifikacijska razina preniska, dokument se mora ponovno klasificirati s prikladnom klasifikacijskom razinom ESB-a, koja je jasno naznačena na prvoj stranici. Klasifikacija se smije se sniziti samo uz pisanu suglasnost izvorne organizacije.
      U nastavku se navodi pet ESB-ovih sigurnosnih klasifikacija s njihovim pravima pristupa.

                  ECB-SECRET:

                  Pristup unutar ESB-a ograničen na osobe na koje se strogo odnosi načelo „nužnog poznavanja”, koje je odobrio viši rukovoditelj ESB-a u izvornom poslovnom području ili osoba na višem položaju.

                  ECB-CONFIDENTIAL

                  Pristup unutar ESB-a ograničen na osobe na koje se odnosi načelo „nužnog poznavanja” koji je dovoljno širok za pristup podacima važnim za njihove zadaće i za preuzimanje zadaća od kolega uz najkraću moguću odgodu.

                  ECB-RESTRICTED

                  Može se učiniti dostupnim osoblju ESB-a, i ako je prikladno, osoblju ESSB-a koje ima opravdani interes.

                  ECB-UNRESTRICTED

                  Može se učiniti dostupnim svom osoblju ESB-a i ako je prikladno, osoblju ESSB-a.

                  ECB-PUBLIC

                  Postoji odobrenje da se učini dostupnim javnosti.